கேள்வி: இலங்கை தேசிய பூங்காக்களின் பட்டியல் பற்றி நீங்கள் என்ன அறிந்துள்ளீர்கள்?
பதில்: தேசிய பூங்காக்கள் இலங்கையின் பாதுகாக்கப்பட்ட பிரதேசங்கள் ஆகும். இவை வன சீவராசிகளின் பாதுகாப்பு திணைக் களத்தினால் 1937 ஆம் ஆண்டின் விலங்குகள் மற்றும் தாவர பாதுகாப்பு கட்டளை (எண் 2) ஆல் நிர்வகிக்கப்படுகின்றன. இக் கட்டளைச் சட்டம் அமைச்சக ஒழுங்கமைப்பு மூலம் திருத்தப்படலாம் அல்லது அகற்றப்படலாம். தேசியப் பூங்காக்களின் நிலங்கள் அனைத்தும் அரசுக்கு உரித்தானவை. அரசினால் பாதுகாக்கப்படுகின்றன. இலங்கையில் 26 தேசிய பூங்காக்கள் உள்ளன. இவை 5,734 சதுர கி.மீ (2,214 சதுர மைல்) பரப்பளவைக் கொண்டுள்ளன. தேசியப் பூங்காக்களை பார்வையிட அனுமதி பத்திரம் அவசியம் ஆகும்.